7.2.2023 г.
BG
Официален вестник на Европейския съюз
C 47/137 Сряда, 6 юли 2022 r.
15. счита, че ЕС следва да идентифицира органите на ООН и други многостранни организации, които са от ключово значение за насърчаването на политическия диалог, сближаването и политическите решения на глобалните предизвикател­ ства и определянето на стандарти; и следва да определи ясни цели и ясни приоритети за диалог и подкрепа, включително бюджетна подкрепа, за такива органи и организации; припомня във връзка с това, че ЕС и неговите държави членки вече осигуряват най-голямо финансово участие в ООН и в много от нейните агенции и програми, но че този ангажимент и подкрепа за ООН невинаги водят до по-силно въздействие на ЕС, неговите държави членки и единомислещи партньори на ключови позиции в агенциите на ООН или в рамките на многостранните форуми, което е особено тревожно в момент на нарастваща решителност на авторитарните и недемократичните режими, като Русия, в рамките на такива форуми;
16. посочва нарасналото геополитическо значение на стандартите, особено в областта на технологиите, и настоятелно призовава ЕС да действа стратегически, за да се превърне в суперсила, която да определя стандартите в рамките на многостранните форуми;
17. призовава ЕС и неговите държави членки, както и единомислещи партньори да подобрят допълнително координацията помежду си, когато става въпрос за предоставяне на съвместна подкрепа за кандидатурите за ръководни позиции в многостранни форуми; посочва необходимостта от координиране с единомислещи партньори в други региони на света и с оглед на значението на принципа на справедливо географско разпределение на ръководните позиции да се запази силният акцент върху демократичните ценности;
18. подчертава във връзка с това ключовата роля, която играе Организацията за сигурност и сътрудничество в Европа (ОССЕ) като стълб на европейската сигурност, и призовава за по-нататъшно укрепване на всеобхватния подход на организацията по отношение на сигурността;
19. призовава ЕС да работи заедно със и в рамките на ООН, регионалните организации, международните форуми като Г-7 и Г-20 и ad hoc коалициите за справяне с настоящите и бъдещите глобални предизвикателства;
20. призовава Комисията и ЗП/ВП допълнително да разработят стратегия за насърчаване на многостранното сътрудничество, включително редовно актуализирани насоки за това как да се действа на различни форуми, като бъдат обхванати въпроси като реформата на системата на ООН и по-централна роля или формално представителство на ЕС, както и визия за нов световен ред, формиран по начин, който би могъл да даде нов тласък на многостранното сътрудничество; счита, че ЕС ще трябва да изгради съюзи с единомислещи партньори, за да развие многостранно сътрудничество в широк кръг от форуми, но че тези съюзи невинаги ще включват едни и същи участници, като целта винаги трябва да бъде поддържането на ефективна, основана на правила система на глобално управление;
21.
отново изразява позициите си относно руската агресивна война срещу Украйна, изразени в предишни резолюции;
22.
осъжда по възможно най-категоричен начин агресивната война на Руската федерация срещу Украйна, както и участието на Беларус в тази война, и изисква Русия незабавно да прекрати всички военни действия в Украйна и безусловно да изтегли всички сили и военно оборудване от цялата международно призната територия на Украйна; подчертава, че тази военна агресия и нашествие представляват тежко нарушение на международното право; счита, че руското нашествие в Украйна представлява нападение не само срещу суверенна държава, но и срещу принципите и механизмите на сътрудничество и сигурност в Европа и срещу основания на правила международен ред, установен в Устава на ООН;
23. приветства временното прекратяване на участието на Русия в Съвета на ООН по правата на човека; приветства решенията на международни организации, включително в областта на културата и спорта, за временно преустановяване на руското участие; призовава лидерите на ЕС и лидерите на други държави да изключат Русия от Г-20 и от други многостранни организации за сътрудничество, например Световната търговска организация, ЮНЕСКО и други, което би било важен знак, че международната общност няма да се върне към предишните си обичайни отношения с тази държава агресор;
24. подчертава, че в момента приоритет трябва да бъде пълното и ефективно прилагане на съществуващите санкции в целия ЕС и от международните съюзници на ЕС; призовава ЕС да използва многостранни форуми, за да гарантира ефективността на тези санкции;